15.08.2019 16:46 1250 Коментари: / Добави коментар Редактор: Ангел Узунов Велинград
Късо съединение в СПА център е най-вероятната причина за пожар в четиризвезден хотел във Велинград. Това е наложило евакуация на повече от 200 души гости на хотела, както и на персонала. При инцидента няма пострадали.
Малко след 22.30 часа в хотела се задействала противопожарната аларма. За минути гостите били евакуирани. Сред туристите нямало паника, разказва Васил от Варна, който гостува за пореден път в този хотел.
Сигнал за инцидента е подаден на тел 112 в 22:42 ч. На място са били изпратени два противопожарни автомобила с огнеборци, а от Пазарджик е бил осигурен микробус за евакуация на хората в сградата, както и автопатрули.
Унищожени са две сауни и около 200 кв.м стени. По сградата на хотела днес нямаше видими щети от пожара. Вероятната причина за неговото възникване е късо съединение в СПА центъра, съобщиха от пожарната. От хотела отказаха коментар по темата.